ི་ཡི་ཆོས་ལུགས་ཡིན་པས།ལུང་ལས་འཇིག་རྟེན་མཆོད་བསྟོད་ནི་མཆོད་ཅིང་བསྟོད་པས་འགྲུབ་པར་གསུང་པས་དེ་དག་མཆོད་ཅིང་བརྟེན་པའི་ཚུལ་གང་ཞེ་ན།འཇིག་རྟེན་འདི་ན་མཐུ་དང་།

སྟོབས་སུ་ལྡན་པའི་དྲེགས་པ་ཚད་མེད་པ་ཡོད་ཀྱང་དེ་དག་གི་གཙོ་བོ་སྡེ་དཔོན་ཆེན་པོ་སུམ་ཅུ་པོ་འདི་ནི་དྲེགས་པ་ཡོངས་ཀྱི་རྒྱལ་པོ་ཡིན་ལ།དཔལ་ཆེན་པོའི་བཀའ་ཉན་ཅིང་རྣལ་འབྱོར
པའི་གྲོགས་བྱེད་པར་ཁས་བླངས་པའི་རྡོ་རྗེའི་ཐ་ཚིག་ལས་ནམ་ཡང་མི་འདའ་བས་འདི་དག་ནི་མཆོད་ཅིང་བརྟེན་པར་བྱས་ན་ཐུན་མོང་གི་དངོས་གྲུབ་སྒྲུབ་པའི་ཐབས་ལ་མྱུར་ཞིང་།མཐར་ཐུག་གི་དངོས
གྲུབ་སྒྲུབ་པའི་གྲོགས་སུ་འགྱུར་བ་ཡིན་ལ།དེ་ཡང་མགོན་བྱེད་པའི་ལྷ་འདི་དག་ལ་མཐུན་པའི་རྫས་ཀྱིས་མཆོད་པས་མཉེས་པར་བྱ།ཕྱི་ནང་གསང་བའི་སྒྲུབ་རྫས་རྟེན་དུ་བཙུགས་ཏེ་རྒྱུན་དུ་བརྟེན།།
སྲོག་གི་སྙིང་པོ་དྲང་བའི་ཚུལ་གྱིས་བསྒྲུབ་པར་བྱ་བ་གསུམ་ནི་སྤྱི་ཡི་དོན་དུ་ཤེས་པར་བྱ་ལ།གཞུང་གཞན་དུ་མཆོད་པསྟོད་ཀྱི་དགོངས་པ་སྒྲུབ་ལུགས་དོན་བཞིར་འདུས་པར་གསུང་བ་དང་།ཡང་བསྙེན་སྒྲུབ།
ལལས་གསུམ་དུ་གསུངས་པ་སོགས་ཀྱང་སོ་སོའི་བཞེད་པའི་སྐབས་ཀྱིས་ཤེས་པར་བྱའོ།།དེ་ལ་འཇིག་རྟེན་པའི་དྲེགས་པ་ཆེན་པོ་དེ་དག་བསྡུ་ན་དྲེགས་པ་སྡེ་བརྒྱད་དུ་འདུས་ཤིང་དྲེགས་པ་དེ་རྣམས་ནི།ལྷ།།
ཡང་བྱེད་ལ་འདྲེ་ཡང་བྱེད།།སྨན་ཀྱང་ཡིན་ལ་དུག་ཀྱང་ཡིན།།ཞེས་སོགས་གསུངས་པ་ལྟར།མཆོད་ན་འགོ་ཞིང་བཅོལ་ན་སྒྲུབ་ལ།ཟད་ན་འགྲོ་བ་ཆོས་ཉིད་ཡིན་པ་ནི་དྲེགས་པ་སྒྲུབ་པའི་སྐབས་སུ

མ་ཟད་ཡེ་ཤེས་ཀྱི་ལྷའི་སྔགས་རྣམས་ཀྱང་རྗེས་འཛིན་དང་ཚར་གཅོད་ཀྱི་ལས་རབ་འབྱམས་གང་ལ་སྦྱར་ཀྱང་རྟོག་མེད་ནོར་བུའི་ཚུལ་དུ་ཇི་ལྟར་དམིགས་པ་བཞིན་འགྲུབ་པ་རྟེན་འབྲེལ་གྱི་ཆོས་ཉིད་ཡིན་པ་སྨོས
མ་དགོས་པ་བཞིན་ནོ།།དེ་ཡང་སྐབས་འདིར་འཇིག་རྟེན་མཆོད་པསྟོད་ཀྱི་བསྒྲུབ་པའི་ཁོང་སྙིང་བྲུས་ནས་དྲེགས་པ་ཅན་རྣམས་ཁྱི་སྙིང་འཁྲུད་མ་ལ་ཆགས་སུ་གཞུག་པའི་ཐབས་ཀྱི་མན་ངག་རྣམ་པ་བཞི
བཤད་དེ།འཇིག་རྟེན་པ་ཐམས་ཅད་ལྷ་མ་སྲིན་སྡེ་བརྒྱད་དུ་བསྡུས་ཏེ་བཤད་པ།མཆོད་ཐབས་ཐམས་ཅད་གསོལ་ཁ་བརྒྱད་དུ་བསྡུས་ཏེ་བཤད་པ།བརྟེན་ཐབས་ཐམས་ཅད་བརྟེན་ཐབས་རྣམ་པ་བརྒྱད
དུདུ་བསྡུས་ཏེ་བཤད་པ།སྒྲུབ་ཐབས་ཐམས་ཅད་སྒྲུབ་ལུགས་རྣམ་པ་བརྒྱད་དུ་བསྡུས་ཏེ་བཤད་པའོ།།དང་པོ་ནི།དཀར་པོ་ཐམས་ཅད་བསྡུ་ན་གིང་དུ་བསྡུ།དེ་བཞིན་དུ་དམར་པོ་ཐམས་ཅད་བཙན།
ནག་པོ་ཐམས་ཅད་བདུད།སེར་པོ་ཐམས་ཅད་གནོད་སྦྱིན།སྨུག་པོ་ཐམས་ཅད་སྲིན་པོ།སྟེང་གི་དབང་ཆེན་ཐམས་ཅད་གཟའ།འོག་གི་དབང་ཆེན་ཐམས་ཅད་ཀླུ།མོ་རྒྱུད་ཐམས་ཅད་མ་མོར་བསྡུས
ཏེ་སྡེ་བརྒྱད་པོ་དེ།མཆོད་བསྟོད་བྱ་བའི་ཡུལ་འཇིག་རྟེན་གྱི་དྲེགས་པ་བཟུང་བར་བྱ་སྟེ།དེ་དག་ལ་སྤྱིར་མཐུ་ནུས་བསམ་གྱིས་མི་ཁྱབ་པ་དང་།བྱེ་བྲག་ཏུ་སྐྱོ་འབོ་ག་ལ་དབང་བ་གིང་།ནད་རིམས་ལ

དབའ་བམ་མོ་སོགས་སོ་སོའི་ལས་ཀྱི་མཐུ་རྩལ་དྲག་པོ་དང་ལྡན་པའི་ཕྱིར་མཆོད་ཅིང་བསྐུལ་ན་ལས་མྱུར་དུ་བྱེད་པའི་ཕྱིར་རོ།།གཉིས་པ་མཆོད་པ་ཐམས་ཅད་གསོལ་ཁ་བརྒྱད་དུ་བསྡུས
ཏེ་ཏེ་བསྟན་པ་ནི།གིང་ཐམས་ཅད་རྒྱལ་བཤོས་མཁར་ཐབས་ཀྱིས་གསོལ་ཞིང་མཆོད།དེ་བཞིན་དུ་བདུད་ཐམས་ཅད་ལ་བདུད་བཤོས་གསང་བུ།བཙན་ལ་གྲི་བཤོས་རྒྱན་ཅན།གནོད་སྦྱིན་འབྲས
ལུག་མཐེབ་གང་།སྲིན་པོ་དཔལ་བཤོས་ཟུར་གསུམ།གཟའ་ར་བཤོས་དཀྱུས་མོ།།ཀླུ་བཤོས་ཟླུམ་དཀར་མངར་བརྒྱན་པ།མ་མོ་མཁའ་འགྲོའི་ཀྵུས་གཏོར་གྱིས་གསོལ་ཞིང་མཆོད་པ་དེས་མཚོན
ནས་རང་རང་གི་ཕྱི་ནང་གསང་བའི་མཐུན་པའི་མཆོད་རྫས་ཀྱང་ལུང་དང་མན་ངག་གི་གཞུང་བཞིན་ཤེས་པར་བྱས་ནས།ལེགས་པར་མཆོད་ན་སྡོང་གྲོགས་བྱེད་པར་འགྱུར་བས་མཆོད་ཅིང་བསྟོད་པ་བྱེད་པ
གལ་ཆེའོ།།གསུམ་པ་བསྟེན་ལུགས་རྣམ་པ་བརྒྱད་དུ་བརྟེན་ཐབས་ཐམས་ཅད་བསྡུས་ཏེ་བསྟན་པ་ནི།གཞུང་ལས་བརྟེན་ཐབས་བརྒྱད།དེའི་ཕན་ཡོན་བརྒྱད།དེ་ལྟར་བརྟེན་མ་ཤེས་པའི་སྐྱོན
བརྒྱད་སོ་སོར་གསུང་ཡང་།འདིར་བསྡོམས་ཏེ་བཤད་ན།གིང་ཐམས་ཅད་རྒྱལ་པོ་ལྟར་བརྟེན།དེས་ཆེ་བཙན་དབང་གི་དངོས་གྲུབ་འབྱུང་།དེ་ལྟར་བརྟེན་མ་ཤེས་ན་འཁོར་ལ་ཆགས་ཤིང་རང

དཔལ་སོ་དམའ།བདུད་ཐམས་ཅད་ཕ་ལྟར་བརྟེན།དེ་ལྟར་བརྟེན་ན་ནོར་ཕྱུགས་འཕེལ།དེ་ལྟར་བརྟེན་མ་ཤེས་ན་ནོར་ལ་གཟན་ཅིང་རང་ཉིད་ལྟོག་པོར་འགྲོ།བཙན་ཐམས་ཅད་གྲོགས་ལྟར་བརྟེན།།
དེདེས་སྙིང་ཆགས་པར་སྤ་དངོས་གྲུབ་འབྱུང་།དེ་ལྟར་བརྟེན་མ་ཤེས་ན་གློ་བུར་ནད་མངལ་ཐ་མགྲི་རུ་འཆི།གནོད་སྦྱིན་ཐམས་ཅད་ལྷ་ལྟར་བརྟེན།དེས་རྒྱུད་འཇམ་ལ་མགོན་སྐྱབས་ཆེ་བའི་དངོས་གྲུབ
འབྱུང་།དེ་ལྟར་བརྟེན་མ་ཤེས་ན།བསྒོ་བ་ཉན་དཀའ་ཞིང་བཀྲ་མི་ཤིས།སྲིན་པོ་ཐམས་ཅད་ཁོལ་པོ་ལྟར་བརྟེན།དེས་བཀའ་ཉན་ཅིང་ལས་གྲུབ་པའི་དངོས་གྲུབ་འབྱུང་།དེ་ལྟར་བརྟེན་མ་ཤེས་ན་
བསྒོ་བ་མི་ཉན་ལ་ཙ་བ་ཙུབ་མང་།གཟའ་རྒོད་ཐམས་ཅད་རྗེ་ལྟར་བརྟེན།དེས་དྲག་རྩལ་དཔལ་སོ་རྣོ་བའི་དངོས་གྲུབ་འབྱུང་།དེ་ལྟར་བརྟེན་མ་ཤེས་ན་ཀོ་ལོང་ཆེ་ཞེང་ནོར་ལ་གཟན།ཀླུ་ཐམས་ཅད་བྲན
ལྟར་བརྟེན།དེས་ཁ་ལོག་ཆུང་ཞིང་ལས་མྱུར་བའི་དངོས་གྲུབ་འབྱུང་།དེ་ལྟར་བརྟེན་མ་ཤེས་ན་བཀྲ་མི་ཤིས་པ་དང་བུ་སྦལ་ལྕོང་འདྲ་བ་འབྱུང་།མ་མོ་ཐམས་ཅད་མ་ལྟར་བརྟེན།དེས་སྙིང་ཉེ་དམ་ལ
འདུ་ཟས་སྙོམས་འཕེལ།དེ་ལྟར་བརྟེན་མ་ཤེས་ན་ལས་ལ་གཡེལ་ཞིང་ཟས་ནོར་མི་འདུའོ།།བཞི་པ་སྒྲུབ་པ་ཐམས་ཅད་གནད་ཀྱི་སྒྲུབ་པ་བརྒྱད་དུ་བསྡུས་ཏེ་བསྟན་པ་ལ།ཐབས་བརྒྱད་དང་དེ་ལྟར

མ་ཤེས་པའི་སྐྱོན་བརྒྱད་སོ་སོར་སྡེ་ཚན་དུ་གསུང་ཡང་འདིར་བསྡུས་ཏེ་བཤད་ན་ཤིང་ལ་ཆིངས་ཀྱི་གནད་ཀྱིས་བསྒྲུབ་ན་འགྲུབ་ཅིང་།དེ་ལྟར་ཆིངས་ཀྱིས་མ་བཅིངས་ན་རྒྱལ་ཁྲིམས་གཅོད།
པའི་རྒྱལ་པོ་བཞིན་དུ་སྙན་ཁ་མངལ་ཆེ་བས་འགྲུབ་དཀའོ།།བདུད་ལ་ཁུགས་ཀྱི་གནད་ཀྱིས་བསྒྲུབ་ན་འགྲུབ་སྟེ།དེ་ལྟར་ཁུགས་ཀྱིས་མ་བཀུག་ན།ཕ་ཚན་དབང་ཆེན་དང་འདྲ་སྟེ་བསྒོ་བ་མི་ཉན།བཙན
ལ་སེ་ལོང་གི་གནད་ཀྱིས་བསྒྲུབ་ན་འགྲུབ།སེ་ལོང་མེད་ན་གྲོགས་པོ་ཁྲེལ་མེད་དང་འདྲ་སྟེ་རང་གི་བདུད་དུ་འོང་།གནོད་སྦྱིན་ཚུན་གྱི་གནད་ཀྱིས་བསྒྲུབ་ན་འགྲུབ།ཆུན་གྱིས་མ་གཙུན་ན་གཙོ་བོ་དབང
ཆེན་དང་འདྲ་སྟེ་ལྷ་རྒོད་གྲིར་འཆོར་རོ།།སྲིན་པོ་ཨར་ལ་གཏད་པའི་གནད་ཀྱིས་སྒྲུབ་ན་འགྲུབ།དེ་ལྟར་ཨར་གཏ་མ་ཤེས་ན་གཤེད་མ་རྩུབ་མོ་དང་འདྲ་སྟེ་རང་སྲོག་རང་གིས་བཅད་ཉེན་ཡོད།གཟའ
རྒོད་་ལྟོ་བ་དཀྲུག་པའི་གནད་ཀྱིས་བསྒྲུབ་ན་འགྲུབ།ལྟོབ་མ་དཀྲུགས་ན་དམག་དཔོན་མེད་པའི་དམག་མི་དང་འདྲ་སྟེ་ལས་རྣམས་རྡུག་པར་འགྱུར།ཀླུ་ལ་ལོག་ནོན་གྱི་གནད་ཀྱིས་བསྒྲུབ་ན་འགྲུབ།ལོག་ནོན་
མེད་ན་སྦྲུལ་སྨུག་དོང་དུ་བཅུག་པ་དང་འདྲ་སྟེ་རང་ལ་ལོག་ཉེན་ཡོད།མ་མོ་ལ་དབང་དུ་བསྡུ་བའི་གནད་ཀྱིས་བསྒྲུབ་ན་འགྲུབ།དབང་དུ་མ་འདུས་ན་གཟའ་དཔོན་མེད་པའི་བྱི་མོ་དང་འདྲ་སྟེ།འཁུ་ལྡོག

མང་ཞིང་ལས་ལ་གཡེལ་ལོ།།དེ་ལྟར་ལྷ་མ་སྲིན་སྡེ་བརྒྱད་ཀྱི་མཆོད་བརྟེན་སྒྲུབ་ལུགས་ངོ་ཤེས་ན་ཁྱི་བཟང་ཇོ་བོས་རྦད་བལྟར་བསྒོ་བ་ཉན་ཞིང་རང་ལ་བླ་ཡིད་ཆགས་པས་ན།འཇིག་རྟེན་མཆོད་བསྟོད་ཀྱི
སྒྲུབ་པ་ཁྱི་སྙིང་འཁྲུད་མ་ལ་ཆགས་སུ་གཞུག་པའི་གནད་ཀྱིས་མཆོད་ཐབས་བརྟེན་ཐབས་གལ་ཆེའོ།།དེ་ཡང་དྲེགས་པ་འདི་དག་གཙོ་བོར་མཆོད་བརྟེན་གྱི་སྒོ་ནས་སྒྲུབ་ཅིང་།ཁྱད་པར་དུ་གོང་གནོན་གཉེན
པོའི་ལྷའི་ལྷ་སྔགས་ཏིང་འཛིན་གྱི་སྒོ་ནས་སྲོག་དབང་དུ་བསྡུ་བ་དང་།ཆོག་ཏུ་གྱུར་པ་ལྷ་སྲིན་རང་སེམས་སུ་ཤེས་པའི་ལྟ་བས་ཟིན་པ་ག་ལ་ཆེ་ཞིང་མཐོང་ཁོ་ལ་དངོས་སུ་འབྱུང་བའི་བར་དུ་སྒྲུབ་པ་བྱས
ནན་ལས་གང་ཡང་ཐོགས་མེད་དུ་འགྲུབ་པར་འགྱུར་རོ།།།བརྒྱད་པད་མོད་པ་དྲག་སྔགས་ཀྱི་སྒྲུབ་པ་ཐམས་ཅད་འབོད་ཟད་བསད་གསུམ་གྱི་དགོངས་པར་འདུ་བསྔགས་ཀྱི་སྤུ་གྲིའི
མན་ངག་དུ་བསྟན་པ་ལ།དམོད་པ་ཐམས་ཅད་ལྷ་སྲིན་སྡེ་བརྒྱད་ཀྱི་རང་སྐད་དུ་བསྡུས་ཏེ་བཤད་པ་དང་།དྲེགས་པ་ཐམས་ཅད་རྣོ་བའི་དཔེ་བརྒྱད་དུ་བསྡུས་ཏེ་བཤད་པ་དང་།སྔགས་ཐམས་ཅད་
མཚོན་ཆ་རྣམ་པ་བརྒྱད་དུ་བསྡུས་ཏེ་བཤད་པ་དང་།སྒྲུབ་པ་ཐམས་ཅད་མན་ངག་རྣམ་པ་བརྒྱད་དུ་བསྡུས་ཏེ་བཤད་པ་བཞིར་གསུང་ལ།གཞུང་གཞན་དུ་དམོད་པ་དྲག་སྔགས་རྫོང་འཕྲང་སྲོག་གསུམ།

གྱི་དགོངས་པ་ཞེས་གསུངས་པ་དེ་ནི་སྒྲོལ་བ་ལམ་དུ་བྱེད་པའི་དྲག་སྔགས་ཐམས་ཅད་ཀྱི་གནད་དོན་ཡིན་པས་འདིར་ཡང་དེ་ལྟར་ཡིན་མོད་ཀྱང་སྐབས་འདིར་དམོད་པའི་དྲག་སྔགས་དང་།།
གི་སྐེར་ཆོས་ཀྱི་སྤྱི་སྡོམས་འབོད་ཆད་གསུམ་དུ་འཆད་ལ།གཞུང་ལ་ལར་དྲག་སྔགས་དུག་ལྔ་རང་བསད་ཀྱི་དགོངས་པ་གནད་ཀྱི་མན་ངག་བཞི་ལ་སོགས་པར་གསུངས་པ་ཡང་ཕལ་ཆེར་རྫོང་དང་འཕྲང
གི་གི་གནད་ཀྱིས་དྲག་སྔགས་ལོག་པར་མི་གོལ་བར་སྒྲོལ་བ་ལམ་དུ་སློང་བའི་གནད་ལ་དགོངས་ཤིང་།འདིར་ནི་དྲག་སྔགས་རང་གི་ནུས་པས་སྲོག་དམར་འབྱིན་དུ་བྱེད་པའི་དམོད་པའི་མཐུ་གཙོ་བོར་བརྗོད
པའི་སྐབས་ཡིན་པའི་ཕྱིར་གོང་ལྟར་འཆད་དོ།།དེ་ལ་དམོད་པ་ཐམས་ཅད་སྡེ་བརྒྱད་ཀྱི་རང་སྐད་དུ་བསྡུས་ཏེ་བཤད་པ་གང་ཞེ་ན།ཡེ་ཤེས་དང་འཇིག་རྟེན་པའི་ལྷའི་དྲག་སྔགས་ཀྱི་རྣམ་པ་མང་དུ་ཡོད་ཀྱང་།།
འཇིག་རྟེན་གྱི་དྲེགས་པའི་གཙོ་བོ་བསྡུས་པའི་སྔགས་བདག་དྲེགས་པ་བཅོ་བརྒྱད་རང་རང་གི་དམོད་པའི་སྔགས་དང་དེའི་སྒྲུབ་ཐབས་རྣམས་དྲག་སྔགས་ཀྱི་སྒྲུབ་ཐབས་འདིར་འབྱུང་ཞིང་།དྲེགས་པ་དེ
དག་བསྡུས་ན་སྡེ་བརྒྱད་དུ་འདུས་པས་དེ་དག་གི་དམོད་པ་བརྒྱད་དུ་བསྡུས་ཏེ་བསྟན་པ་ནི།འཆི་བ་དག་གཤིན་རྗེའི་དམོད་པ་གཤིན་རྗེ་ངུ་འབོད་ཀྱི་དམོད་པ་དང་།འདོད་ཁམས་མ་མོའི་དམོད་པ་མ་ལ

བུ་འབོད་ཀྱི་དམོད་པ།ཆེ་དྲག་ལྷའི་ད་མོད་པ་བཀའ་ཆད་དྲག་རྩལ་གྱི་དམོད་པ་དང་།གདུག་རྩུབ་གནོད་སྦྱིན་གྱི་དམོད་པ་གནོད་སྦྱིན་དྲག་པོ་ལྕེ་མདུང་གི་དམོད་པ་དང་།མྱུར་མགྱོགས་སྲིན་པོའི་དམོད
པ་སྲིན་པོ་ངུར་པ་རོ་ལེན་གྱི་དམོད་པ་དང་།ཁྱབ་འཇུག་གཟའ་ཡི་དམོད་པ་འབྲུག་སྒྲ་གློག་འབྱིན་གྱི་དམོད་པ་དང་།གླེན་པ་ཀླུ་ཡི་དམོད་པ་སྦྲུལ་ནག་དུག་ལྕེའི་དམོད་པ་དང་།ཁྲམ་བདག་བདུད་ཀྱི་
དམོད་པ་མུན་གླིང་སུམ་ཁུགས་ཀྱི་དམོད་པ་དང་བརྒྱད་དེ་དམོད་པ་དེ་དག་སྡེ་བརྒྱད་སོ་སོའི་རང་དམོད་ཡིན་ཏེ་སྔོན་ས་བོན་རྩུབ་མོས་འཕང་པས་སོ་སོའི་རང་རྒྱུད་རྩུབ་མོ་བླངས་ནས་རང་སྐད་དམོད་པ་དེ་རྣམས་སུ།
སྒྲོགས་པས་གང་ལ་བྱ་བའི་སྙིང་སྲོག་ལ་འབབ་པར་བྱེད་པའོ།།དེས་ན་དྲག་པོའི་ང་མོད་པ་འདི་དག་བཟླས་པའི་དབང་གིས་ཕ་རོལ་ཕུང་བར་བྱེད་པའི་མཐུ་ཅན་དུ་ཤེས་པར་བྱའོ།།གཉིས་པ་དྲེགས་པ།
ཐམས་ཅད་རྣོ་བའི་དཔེ་བརྒྱད་དུ་བསྡུས་ཏེ་བཤད་པ་ནི།འཆི་བདག་གཤིན་རྗེའི་ཁྲམ་ཤིང་དེས་གང་ལ་བྱ་བ་རི་དྭགས་གདོས་སུ་བཅུག་པ་དང་འདྲ།དེ་བཞིན་དུ་འདོད་ཁམས་མ་མོའི་ནད་རྒྱལ་རིམས་ནད་ཁོང
དུ་དུ་ཞུགས་པ་དང་འདྲ།སྣང་སྲིད་ལྷའི་དལ་ཡམས་ཁོང་དུ་མཚོན་ཤོར་བ་དང་འདྲ།ཀུན་ཁྱབ་གཟའི་ཐོག་སེར་འབྱུང་བ།བོང་ནས་འཁྲུགས་པའམ་ཐོག་བབྲ་པ་དང་འདྲ།གླེན་པ་ཀླུའི་དུག་ནི་

སྦྱར་དུག་ཁོང་དུ་སོང་པ་དང་འདྲ།གདུག་རྩུབ་གནོད་སྦྱིན་གྱི་སྦྱོར་བ་བཙན་དུག་ཁོང་དུ་སོང་བའམ་ལྕགས་སྒྲོགདང་འདྲ།མྱུ་ར་མགྱོགས་སྲིན་པོའི་ཤན་དམར་གཅན་གཟན་འཛུམ
ནས་སེམས་ཅན་གྱི་སྲོག་གཅོད་པ་དང་འདྲ།ནག་པོ་བདུད་ཀྱི་ཁྲམ་ནག་ཚེ་ཟད་ལུས་འཕོ་བ་དང་འདྲ།དེ་ལྟར་ལྷ་སྲིན་དྲེགས་པས་འགྱིངས་པ་རྣམས་ལ་རང་རང་གི་དྲག་རྩལ་རེ་རེ་ཡོད་པས་དེ་ལ་གཏད་ཅིང
དེ་དག་གི་སྔགས་ཀྱི་ལས་ལ་བསྐུལ་ནས་དྲག་རྩལ་གྱི་ལས་བྱས་ན།གང་ཡང་རང་དབང་མེད་པར་གང་ལ་བྱ་བ་དེ་འཆོར་མི་སྲིད་ཅིང་རྡུལ་དུ་རླག་པར་བྱེད་དོ།།གསུམ་པ་སྔགས་ཐམས་ཅད་མཚོན་ཆ
རྣམ་པ་བརྒྱད་དུསྡུས་ཏེ་བཤད་པ་ནི།འཆི་བདག་གཤིན་རྗེའི་སྔགས་ནི་མཚོན་ཆའི་འཁོར་ལོ་བསྐོར་བ་དང་འདྲ་སྟེ་འཁོར་ཞིང་གཅོད།འདོད་ཁམས་མ་མོའི་སྔགས་ནི་དཔག་ཆེན་མདའ་དང་འདྲ་སྟེ་མཐུ
རྩལ་ཆེ།ཆེ་དྲག་ལྷའི་སྔགས་ནི་མདུང་ལ་དང་བཏགས་པ་དང་འདྲ་སྟེ་གསོར་ཞིང་འབིགས།ཁྱབ་འཇུག་གཟའི་སྔགས་ནི་སྟོབས་ཆེན་སྐྱོག་དང་འདྲ་སྟེ་དྲག་ལ་མྱུར།གླེན་པ་ཀླུའི་སྔགས་ནི་ས་འོག
རལ་གྲི་དང་འདྲ་སྟེ་མཚོར་བར་གཅོད།གདུག་རྩུབ་གནོད་སྦྱིན་གྱི་སྔགས་ནི་འུང་རྡོ་དང་ཐོག་འདྲ་སྟེ་དྲག་ཅིང་རྩུབ།མྱུར་མགྱོགས་སྲིན་པོའི་སྔགས་ནི་དཔའ་བོའི་རལ་གྲི་དང་འདྲ་སྟེ་མྱུར་དུ་རྒོལ།ཁྲམ་

བདག་བདུད་ཀྱི་སྔགས་ནི་གསང་བུག་ཏུ་མདའ་དང་འདྲ་སྟེ་ཟན་ཤོར་གནད་ལ་བརྡེག།དེ་ལྟར་ལྷམ་སྲིན་སྡེ་བརྒྱད་ཀྱི་སྔགས་ནི་མཚོན་ཆ་བརྒྱད་ཀྱི་འདེབས་ལུགས་དང་འདྲ་སྟེ་གང་ལ་བྱ་བའི་སྲོག་ལ་རྒོལ
བའི་མཐུ་ཡོད་པར་ཤེས་པར་བྱའོ།།བཞི་པ་སྒྲུབ་ཐབས་ཐམས་ཅད་མན་ངག་བརྒྱད་དུ་བསྡུས་ཏེ་བཤད་པ་ནི།འཆི་བདག་གཤིན་རྗེའི་དྲག་སྔགས་སྐྱེས་དར་མའི་སྙིང་ཤུན་ལ་བསྒྲུབ་པའི་མན་ངག།
དེ་བཞིན་དུ་ནད་བདག་མ་མོའི་དྲག་སྔགས་སྣྲེལ་གྲི་མོའི་སྙིང་ཤུན་དུ་བསྒྲུབ་པ་དང་།གདུག་རྩུབ་གནོད་སྦྱིན་གྱི་དྲག་སྔགསར་ཁམས་པ་གདན་དམར་གྱི་སྙིང་ཤུན་དུ་བསྒྲུབ་པ་དང་།ཀུན་ཁྲབ་གཟའི
དྲག་སྔགས་ལུག་སྔོ་ཚེའམར་ནག་པོའི་སྙིང་ཤུན་དུ་བསྒྲུབ་པ་དང་།དྲག་རྩལ་ལྷ་ཡི་དྲག་སྔགས་གཡག་དཀར་པོའི་སྙིང་ཤུན་དུ་བསྒྲུབ་པ་དང་།གདུག་པ་ཀླུ་ཡི་དྲག་སྔགས་སྦལ་པའི་སྙིང་ཤུན་དུ་བསྒྲུབ།
པཔ་དང་།མྱུར་མགྱོགས་སྲིན་པོའི་དྲག་སྔ